  Руслан Нуриахметов Анжелика Тихонова корреспондент Воткаын тупатъян ужъёс бере Искусствоосъя 2 номеро нылпи школаез усьтӥзы. Сое «Культура» йӧскалык ӵектос улсын лэсьтӥзы. Со сярысь элькун тӧролэн но кивалтэтлэн пресс-службазы ивортӥз. Юртэз 2021-тӥ ар кутсконын тупатъяны кутскизы. Лэсьтӥськисьёс электроезъёсты, шуныт сётон сӧзнэтэз, липет пыдэссэ, липетсэ, тубатъёсты, эвакуация дыръя потонъёссэ, укнооссэ но ӧсъёссэ выльдӥзы, котырзэ чебер каризы. Школае выль крезьгуро инструментъёс, мебель, компьютеръёс басьтӥзы. Дышетон юртын 300 пиналъёс тодон-валан люкало. Соосты 22 дышетӥсьёс дышето. Искусствоосъя школа «50 лучших школ искусств России» огъяросси конкурсы вормись луылӥз. Пусъём, юрт 1939-тӥ арын пуктэмын. 1995-тӥ арын кар кивалтэт сое 1975-тӥ арын кылдытэм хор школалы сётыны пумкылъян кутӥз. Юртэз пичияк тупатъям бере, отын нырысетӥ дышетскисьёсты кутӥзы. Нялтас вераса, Удмуртиысь лулчеберетъя министрлэн Владимир Соловьёвлэн кылъёсызъя, туэ Вотка кар искусствоосъя школаоссылэсь ваньбурзэ выльдыны эшшо 8 миллион манет басьтоз. Тодэ вайытом, Алнаш ёросын рос-прос тупатъям спортзалэз усьтӥзы.  Тегъёс: Удмуртия Вотка искусствоосъянылпишкола тупатъянужъёс йӧскалыкӵектосъёс  